Etter tre og et halvt år i Strømsgodset har toppspillerutvikler Alexander Straus valgt å søke nye utfordringer.
Bergenseren kom til Strømsgodset fra hovedtrenerjobben i Nest-Sotra i 2014. Han gikk inn som David Nielsens assistent og fortsatte i denne rollen også etter David valgte å fratre som vår hovedtrener våren 2015. Straus var en del av teamet til Bjørn Petter Ingebretsen som ledet klubben til sølv den sesongen. Foran årets sesong gikk Alexander over en ny rolle som toppspillerutvikler.
Grunnen til at han nå velger å takke av skyldes et ønske om å søke nye utfordringer – enten som hovedtrener eller assistenttrener. På vei ut døren ønsker Alex å takke for tiden i Strømsgodset og ikke minst alle opplevelsen og båndene han har knyttet.
Alexander har blitt oppriktig glad i klubben og menneskene som jobber her. Han unner Godset alt godt for fremtiden og mener mye ligger til rette for videre fremgang.
Alexander Straus forlater Strømsgodset med et vemod, men han føler at tiden er inne fordi han trenger å utvikle seg videre.
- Jeg kjenner på at jeg må utforske nye miljøer for å utvikle meg videre som trener. Kanskje kan våre veier krysses igjen på et senere tidspunkt? Jeg vil uansett takke for alle flotte stunder og ikke glem å synge høyt og synge Strømsgodset. For ekte kjærlighet ruster aldri, sier den hyggelige bergenseren.